CELEX: 32020R1164
Language: el
Date: 2020-08-06 00:00:00
Title: Εκτελεστικός κανονισμός (ΕΕ) 2020/1164 της Επιτροπής της 6ης Αυγούστου 2020 για την πρόβλεψη προσωρινής παρέκκλισης από ορισμένες διατάξεις του εκτελεστικού κανονισμού (ΕΕ) 2019/2072 όσον αφορά τα μέτρα πρόληψης της εισόδου και της εξάπλωσης στην Ένωση του επιβλαβούς οργανισμού Agrilus planipennis Fairmaire από τον Καναδά και τις Ηνωμένες Πολιτείες

7.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 258/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1164 ΤΗΣ ΕΠΙΤΡΟΠΗΣ
         της 6ης Αυγούστου 2020
         για την πρόβλεψη προσωρινής παρέκκλισης από ορισμένες διατάξεις του εκτελεστικού κανονισμού (ΕΕ) 2019/2072 όσον αφορά τα μέτρα πρόληψης της εισόδου και της εξάπλωσης στην Ένωση του επιβλαβούς οργανισμού Agrilus planipennis Fairmaire από τον Καναδά και τις Ηνωμένες Πολιτείες
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 41 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η οδηγία 2000/29/ΕΚ του Συμβουλίου (2) καταργήθηκε και αντικαταστάθηκε από τον κανονισμό (ΕΕ) 2016/2031, ενώ οι διατάξεις των παραρτημάτων της αντικαταστάθηκαν από τις διατάξεις του εκτελεστικού κανονισμού (ΕΕ) 2019/2072 της Επιτροπής (3).
                  
               
                     (2)
                  
                  
                     Ο Agrilus planipennis Fairmaire είναι επιβλαβής οργανισμός που περιλαμβάνεται στο παράρτημα II μέρος A του κανονισμού (ΕΕ) 2019/2072 ως οργανισμός η παρουσία του οποίου στην Ένωση δεν είναι γνωστή. Καταγράφεται επίσης ως επιβλαβής οργανισμός προτεραιότητας στον κατ’ εξουσιοδότηση κανονισμό (ΕΕ) 2019/1702 της Επιτροπής (4).
                  
               
                     (3)
                  
                  
                     Σύμφωνα με τις πληροφορίες που συγκεντρώθηκαν το 2018 κατά τη διάρκεια δύο ελέγχων της Ευρωπαϊκής Επιτροπής στον Καναδά και τις Ηνωμένες Πολιτείες, η εφαρμογή των όρων που καθορίζονται στο στοιχείο β) του σημείου 2.3 του παραρτήματος IV μέρος Α τμήμα I της οδηγίας 2000/29/ΕΚ δεν ελέγχθηκε επαρκώς πριν από την εξαγωγή. Ως εκ τούτου, με την εκτελεστική απόφαση (ΕΕ) 2018/1959 της Επιτροπής (5) επιτράπηκε η εισαγωγή στην Ένωση ξυλείας Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold and Zucc. καταγωγής Καναδά και Ηνωμένων Πολιτειών (στο εξής: συγκεκριμένη ξυλεία) μόνο με βάση τις επίσημες δηλώσεις που αναφέρονται στα στοιχεία α) και γ) του σημείου 2.3 του παραρτήματος IV μέρος Α τμήμα I της οδηγίας 2000/29/ΕΚ. Η εκτελεστική απόφαση (ΕΕ) 2018/1959 έληξε στις 30 Ιουνίου 2020.
                  
               
                     (4)
                  
                  
                     Οι διατάξεις του σημείου 87 του παραρτήματος VII του κανονισμού (ΕΕ) 2019/2072 θεσπίζουν ειδικές απαιτήσεις για την πρόληψη της εισαγωγής και της εξάπλωσης του επιβλαβούς οργανισμού Agrilus planipennis Fairmaire στην Ένωση μέσω της ξυλείας καταγωγής ορισμένων τρίτων χωρών. Οι διατάξεις του στοιχείου β) του σημείου 2.3 του παραρτήματος IV μέρος Α τμήμα I της οδηγίας 2000/29/ΕΚ αντικατοπτρίζονται πλέον στο στοιχείο β) του σημείου 87 του παραρτήματος VII του κανονισμού (ΕΕ) 2019/2072.
                  
               
                     (5)
                  
                  
                     Λαμβανομένων υπόψη των αποτελεσμάτων των ελέγχων που διενήργησε η Επιτροπή στον Καναδά και στις Ηνωμένες Πολιτείες το 2018, εξακολουθεί να θεωρείται ενδεδειγμένη η εισαγωγή στην Ένωση ξυλείας Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold and Zucc. καταγωγής των εν λόγω τρίτων χωρών μόνο με βάση τις επίσημες δηλώσεις που αναφέρονται στο παράρτημα VII σημείο 87 στοιχεία α) και γ) του κανονισμού (ΕΕ) 2019/2072.
                  
               
                     (6)
                  
                  
                     Ο παρών κανονισμός θα πρέπει να εφαρμόζεται έως τις 30 Ιουνίου 2023, ώστε να καταστεί δυνατή η επανεξέταση του σημείου 87 του παραρτήματος VII του κανονισμού (ΕΕ) 2019/2072 βάσει των επιστημονικών και τεχνικών εξελίξεων.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Κατά παρέκκλιση από τις διατάξεις του σημείου 87 του παραρτήματος VII του κανονισμού (ΕΕ) 2019/2072, η είσοδος στο έδαφος της Ένωσης ξυλείας Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold and Zucc. (στο εξής: συγκεκριμένη ξυλεία), όπως περιγράφεται στο παράρτημα του παρόντος κανονισμού, καταγωγής Καναδά και Ηνωμένων Πολιτειών, επιτρέπεται μόνο βάσει των επίσημων δηλώσεων που αναφέρονται στα στοιχεία α) και γ) του εν λόγω σημείου 87.
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται έως τις 30 Ιουνίου 2023.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).
         
            (3)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
         
            (4)  Κατ’ εξουσιοδότηση κανονισμός (ΕΕ) 2019/1702 της Επιτροπής, της 1ης Αυγούστου 2019, για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας (ΕΕ L 260 της 11.10.2019, σ. 8).
         
            (5)  Εκτελεστική απόφαση (ΕΕ) 2018/1959 της Επιτροπής, της 10ης Δεκεμβρίου 2018, για τη θέσπιση παρέκκλισης από την οδηγία 2000/29/ΕΚ του Συμβουλίου όσον αφορά τα μέτρα για την πρόληψη της εισαγωγής και της εξάπλωσης του επιβλαβούς οργανισμού Agrilus planipennis (Fairmaire) στην Ένωση μέσω της ξυλείας καταγωγής Καναδά και Ηνωμένων Πολιτειών της Αμερικής (ΕΕ L 315 της 12.12.2018, σ. 27).
      
      
         
            ΠΑΡΑΡΤΗΜΑ
            
               Συγκεκριμένη ξυλεία που αναφέρεται στο άρθρο 1
            
            Ως συγκεκριμένη ξυλεία νοείται η ξυλεία που περιγράφεται στον ακόλουθο πίνακα:
            
                        Φυτά, φυτικά προϊόντα και λοιπά αντικείμενα
                     
                     
                        Κωδικοί ΣΟ
                     
                  
                        Ξυλεία Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold & Zucc., που δεν είναι σε μορφή
                        
                                    —
                                 
                                 
                                    πλακιδίων, μικρών τεμαχίων, πριονιδίων, ροκανιδίων, απορριμμάτων και θραυσμάτων, τα οποία παράγονται εξολοκλήρου ή εν μέρει από τα εν λόγω δένδρα,
                                 
                              
                                    —
                                 
                                 
                                    ξύλινων μέσων συσκευασίας με τη μορφή κιβωτίων, κυτίων, καφασιών, τυμπάνων και παρόμοιων συσκευασιών, παλετών, παλετοκιβωτίων και άλλων επίπεδων επιφανειών για φόρτωση, στεφανιών παλετών, ξύλινου υλικού σφήνωσης φορτίων ξυλείας, ανεξάρτητα από το αν χρησιμοποιούνται πράγματι για τη μεταφορά κάθε είδους αντικειμένων, εκτός των ξύλινων υλικών σφήνωσης φορτίων ξυλείας που είναι κατασκευασμένα από ξύλο του ίδιου τύπου και ποιότητας όπως η ξυλεία του φορτίου και που πληρούν τις ίδιες ενωσιακές φυτοϋγειονομικές απαιτήσεις όπως και η ξυλεία του φορτίου,
                                    συμπεριλαμβανομένης όμως της ξυλείας που δεν έχει διατηρήσει το φυσικό κυλινδρικό της σχήμα, καθώς και των επίπλων και άλλων αντικειμένων που είναι κατασκευασμένα από μη επεξεργασμένη ξυλεία.
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00